**การประชุมความคิดเห็นในการขับเคลื่อนพหุวัฒนธรรมในชุมชน**

ณ วิทยาลัยพัฒนามหานคร มหาวิทยาลัยนวมินทราธิราช อาคารนวมินทร์ 1 ถนนสามเสน แขวงวชิรพยาบาล เขตดุสิต กรุงเทพฯ

4 เมษายน 2568 - คณะกรรมการบริการวิชาการแก่สังคม มหาวิทยาลัยนวมินทราธิราช (พหุวัฒนธรรม) จัดการประชุมเพื่อความคิดเห็น ณ วิทยาลัยพัฒนามหานคร มหาวิทยาลัยนวมินทราธิราช อาคารนวมินทร์ 1 ถนนสามเสน แขวงวชิรพยาบาล เขตดุสิต กรุงเทพฯ

 ในการประชุมคณะกรรมการบริการวิชาการแก่สังคม ครั้งที่ 2/2568 เมื่อวันที่ 3 เมษายน 2568 ที่ประชุมได้ติดตามเรื่องกิจกรรมส่งเสริมวิถีชุมชนเมือง “การฉีดวัคซีน ทำหมันสุนัข แมว” และการจัดทำสื่อวิดีทัศน์แหล่งประวัติความเป็นมาเกี่ยวกับสถานที่สำคัญของชุมชน

 คณะกรรมการบริการวิชาการแก่สังคม มหาวิทยาลัยนวมินทราธิราช (พหุวัฒนธรรม) จึงเชิญประธานรองประธาน กรรมการ หรือผู้แทนชุมชน จากชุมชนท่าน้ำสามเสน ชุมชนวัดสวัสดิ์วารีสีมาราม ชุมชนซอยโซดา ชุมชนหมู่บ้านวัดนักบุญฟรังซิสเซเวียร์ ชุมชนแฟลตศิริสาสน์เคหะศรีย่าน ชุมชนสวนอ้อย ชุมชนวัดโบสถ์ ชุมชนศรีย่าน ซอย 3 ชุมชนราชผาทับทิมร่วมใจ และชุมชนวัดคอนเซ็ปชัญ เข้าร่วมการประชุมเพื่อหารือและขอความคิดเห็นในเรื่องกิจกรรมส่งเสริมวิถีชุมชนเมือง “การฉีดวัคซีน ทำหมันสุนัข แมว” และการจัดทำสื่อวิดีทัศน์แหล่งประวัติความเป็นมาเกี่ยวกับสถานที่สำคัญของชุมชน

 ผลจากการขอความคิดเห็นดังกล่าว ประธาน รองประธาน กรรมการ หรือผู้แทนชุมชน ดังกล่าวเสนอให้มหาวิทยาลัยนวมินทราธิราช สนับสนุนกิจกรรมส่งเสริมวิถีชุมชนเมืองโดยจัดทำป้ายประวัติของวัดประสาทบุญญาวาส จัดทำ Infographic กรณีเลื่อนนัดหมายวันฉีดวัคซีน และ จัดทำ Infographic ใช้สิทธิการใช้บัตรประชาชนรักษาได้ทุกที่

 ทั้งนี้ ฝ่ายเลขานุการของคณะกรรมการบริการวิชาการแก่สังคม มหาวิทยาลัยนวมินทราธิราช (พหุวัฒนธรรม) จะรวบรวมความคิดเห็นไปปรับปรุงขั้นตอนการนำสุนัข แมวจร ไปทำหมันให้ดียิ่งขึ้น การให้บริการแก่ชุมชนในการยืมใช้กรง การจัดทำ Infographic รวมทั้งประสานงานกับหน่วยงานของมหาวิทยาลัยที่เกี่ยวข้องเพื่อดำเนินการสื่อสารต่อไป